dh-unibe/image-text_koenigsfelden-charters-post-1500 huggingface dataset:
Ich, Hans Goͧwenstein, diser zitt ✳ vogt zuͦ Trospurg, ✳ tuͦn kund menglichem mit ✳ disem brieff, ✳ das ich uff mendag nechst ✳ nach sant Kylians tag im jar
gezalt viertzehenhundert ✳ sybentzig fier jar zuͦ Hallwil in dem dorff an gewonlicher richtstatt ✳ offenlich ze gerichte gesessen bin innamē und anstatt ✳
des edlen und strengen her Hans Erhartz von Rinnach, ritters, mines gnedigen heˀren, da fùr mich und das gebannē gerichte kament ✳ die ersamē Wͦlrich Ambuoͤl, allter hoffmeister, und Cuͦnrat ✳ Widmer, jarzit ✳ pfleger, beid von Kùngszvelden der erwirdigen und geistlichen froͧwen daselbs, und erzaltent da vor mir in gericht ✳ durch iren gebnē fùrsprechen, wie den̄ Uͦli Hallpherˀ, selig, der leider von tods wegen abgangē wer,
ein guͦt von iren gnedigen froͧwen hette gehept, ✳ das an das jarzit ir gnedigē froͧwen zinsette jerlich drù stuk, und hette vor zitten ine gulltē
by soͤlichem guͦt er inē etwe fil verseszner zinsen traͤffe sich by achtzehen stuken ufgeschlagen hette, die er inē noch schuldig wer soͤlich zins. sy
hofftent und getrùwtent, ✳ das sy die uff irē guͦt haben und nemen soͤllent vor menglichem und satztent das hin zuͦ recht, ob das nit billich
were. ✳ darwider aber ander Uͦlis Halpheˀren schuldner meinten und ouch irē fùrspechen reden liessent, sy getrùwettent nit, das sy
soͤlicher zinsen uff dem guͦt mer behaben soͤlltent und moͤchtent den die nechst gevallnē dryg zinsz. und satztent das ouch hin
zuͦ recht. daruff tett ich, vorgen̄ter richter, ein fraug umb uff den eid und ward erkent, das die vorgemelten min gnedigē froͧwē
von Kùngszvelden und ire amptlùt irē usstendigen zinsz und schuld uff irē guͦt wol haben soͤllent und moͤgent vor allen andern
gelten, es were denn sach, das der schuldnern dheiner min gnedigen froͧwen und ir amptlùt obgenāt an ir statt um̄ ir zinsz
und schuld woͤlt uszwisen und zuͦ dem guͦt staͧn, das moͤcht er ouch tuͦn, doch also das minē gnedigen froͧwen beschaͤch irs guͦtz
halb als lantzrecht ist ✳ der urtel und des rechten begertenttend die megen̄t₎ miner genedigen froͧwen von Kùngszvelden pfleger un̄
botten, obgenant, ein urkùnd, das inen mit urtel zuͦgeben erkent ist. und sind des gerichtes zùgen Clewi am Rein von Bonischwile, Hensly
Hun̄ von Sarmistorf, Uͦly Schlucher von Hallwil und ander erber lùtten fil, alle des gerichtes zuͦ Hallwil. und des zuͦ urkùnd hab
ich, vorgen̄ter Hans Goͧwenstein, von bekanter urtel wegen min eigen insigel offenlich lassen henken an diesen brieff, der geben
ist uff mendag vor sant Maryen Magdalenē tag im jar gezalt viertzehenhundert sybentzig fier jar.
Königsf. 771
Hallwil j
ein urtel umb schuld
erwachszn̄ ettlichˀ zinsz
474
disz ist ein urtiel umb unser zins ervolgt ze
Hallwil
K
K 15
ein urt₎ br₎ das die
all ir zuͦ
Hallwil hindert
aller meint₎ sy
soͤlt₎ nit mer
zalt werd₎ dero
gebottet haben ✳
Staatsarchiv
AARGAU
✳ A ✳ 10 ✳